Anexa 4
MODALITATEA DE EVALUARE A CANDIDATURILOR

Fiecare dintre candidaturile depuse va trece prin etapele de evaluare descrise mai jos. Rezultatul evaluării parcurgerii fiecărei etape va fi comunicat individual, fiecărei organizații solicitante, prin intermediul persoanei de contact desemnate. Rezultatul final al procesului de evaluare va fi publicat pe pagina de internet a Agenției, cu mențiunea ”selectat ca partener” în dreptul organizației a cărei candidaturi a parcurs toate etapele și a obținut cel mai mare punctaj. Pentru organizațiile ale căror candidaturi au parcurs toate etapele, însă punctajul obținut este inferior celui obținut de organizația selectată ca partener, mențiunea va fi ”se califică drept partener”. Pentru organizațiile ale căror candidaturi nu au parcurs toate etapele, mențiunea va fi ”candidatură incompletă”. 
Perioada estimată pentru evaluare este de 24 de ore de la data expirării termenului de depunere a candidaturii.
În interiorul termenului menționat nu se solicită și nu se primesc documente suplimentare, însă pot fi solicitate clarificări cu privire la conținutul unora dintre documentele depuse. 

Eventualele contestații se pot depune până luni 13 martie 2017, ora 10.
Rezultatele finale ale evaluării se publică pe pagina de internet a Agenției după soluționarea eventualelor contestații.
Etapa 1 (eliminatorie): Verificarea condițiilor de conformitate privind candidatura
În această etapă se verifică:
· dacă organizațiile interesate au depus în termenul solicitat în anunț toate documentele prevăzute în Anexa 3
· dacă organizațiile interesate sunt eligibile prin raportare la colaborările anterioare cu ANFP, iar pentru cele eligibile, dacă au respectat cerințele cu privire la documentația depusă. 
	Nr.crt.
	Criterii de verificare
	DA
	NU

	1. 
	Candidatura a fost depusă până cel târziu la data de 9 martie 2017.
	
	

	2. 
	Există o decizie a ANFP pentru întreruperea Acordului de parteneriat (exclusiv pentru organizațiile care au avut Acord de parteneriat cu ANFP)
	
	

	3. 
	Candidatura a fost depusă în format electronic
	
	

	4. 
	Organizația a depus toate documentele, acestea respectă modelul standard și conțin toate informațiile solicitate prevăzute în Anexa 3, respectiv:
	
	

	
	· Formular de înscriere
	
	

	
	· Scrisoare de intenție
	
	

	
	· Propunere de plan de acțiune pentru implementarea parteneriatului
	
	

	
	· Extras actualizat din Registrul naţional al persoanelor juridice fără scop patrimonial/Extras din Indexul persoanelor juridice fără scop patrimonial
	
	

	
	· Situaţiile financiare aferente exerciţiilor financiare din ultimii doi ani, din care să rezulte că persoana juridică nu are datorii la bugetul statului
	
	

	
	· Documente justificative care atestă experienţa organizației și a persoanelor care vor fi implicate în implementarea proiectului, menționate în formularul de înscriere
	
	

	
	· Declaraţie pe propria răspundere privind îndeplinirea obligaţiilor de plată la bugetul de stat/local
	
	

	
	· Declaraţie pe propria răspundere că nu se află în niciuna dintre situațiile de excludere prevăzute la pag. 15 din Ghidul solicitantului – Cererea de proiecte IP7/2017
	
	

	
	· Declaraţie pe propria răspundere prin care îşi asumă să depună toate diligenţele de a asigura resursele financiare şi umane necesare în dezvoltarea cererii de finanțare, precum și în implementarea proiectului
	
	

	5
	Documente justificative care atestă experienţa organizației și a persoanelor care vor fi implicate în implementarea proiectului, conform celor completate în formularul de înscriere, sunt lizibile și relevante pentru scopul în care au fost solicitate
	
	

	6.
	Declaraţiile pe propria răspundere cuprind toate elementele caracteristice (elemente de identificare a organizației, obiectul asumării răspunderii, dată, semnătură, etc.) și sunt semnate de către persoana în drept
	
	

	7.
	Semnăturile prin care se angajează organizația sunt ale persoanei în drept (reprezentantul legal sau, după caz, persoana împuternicită)
	
	


Precizări:
Evaluarea candidaturii se realizează și se finalizează în situația în care la criteriul de verificare de la nr. 2 s-a bifat ”NU”.
La nr. crt. 4. - ” Organizația a depus toate documentele, acestea respectă modelul standard și conțin toate informațiile solicitate prevăzute în Anexa 3, respectiv” - se va bifa ”DA” doar în condițiile în care toate subliniile aferente coloanei ”DA” au fost bifate ca îndeplinite. 
Vor trece la Etapa 2, acele candidaturi care au obținut  ”NU” la nr. crt. 2 și ”DA” la toate celelalte.  

Etapa 2: Evaluarea îndeplinirii condițiilor specifice
În această etapă se evaluează modul în care organizațiile solicitante răspund unor cerințe specifice în legătură cu capacitatea implementării în cele mai bune condiții a Acordului de parteneriat. Evaluarea criteriilor și notarea vor avea loc exclusiv pe baza documentelor justificative depuse.
	Criterii 
	Evaluare

	
	Nivel foarte bun 
(4-5 puncte)
	Nivel bun 
(2-3puncte)
	Nivel satisfăcător
(1punct)

	Activitate relevantă în ceea ce privește colaborarea cu administrația publică
	
	
	

	Experiența organizației cu activități derulate pe teme asociate măsurilor de prevenire a corupției în sectorul public, etică și integritate în administrația publică, consolidarea statului de drept și bunei guvernări/bunei administrări
	
	
	

	Experiența organizației cu activități de natura celor propuse spre colaborare
	
	
	

	Experiență cu implementarea de proiecte finanțate din fonduri structurale, cu acoperire națională
	
	
	

	Relevanța propunerii de plan de acțiune pentru implementarea parteneriatului pentru ANFP, în calitate de beneficiar și lider de parteneriat.
	
	
	

	Expertiza și experiența persoanelor din organizație care vor fi implicate în implementarea proiectului, în domeniul propus de colaborare 
	
	
	

	Expertiza și experiența persoanelor din organizație care vor fi implicate în implementarea proiectului, în domeniul propus de colaborare 
	
	
	



Precizări:
· Colaborarea cu administrația publică va fi evaluată prin prisma colaborărilor în vederea implementării în comun de proiecte cu finanțare externă și/sau prin prisma existenței unor inițiative care nu au legătură cu implementarea de proiecte.
· Experiența organizației cu activități derulate pe teme asociate măsurilor de prevenire a corupției în sectorul public, etică și integritate în administrația publică, consolidarea statului de drept și bunei guvernări/bunei administrări, precum și experiența organizației cu activități de natura celor propuse spre colaborare, vor fi evaluate atât prin prisma implementării altor proiecte cu finanțare externă pe domeniul/domeniile respective, cât și prin prisma existenței unor inițiative ce nu au legătură cu implementarea de proiecte.
· Având în vedere modalitatea de evaluare a proiectului de către AM (pentru detalii, a se vedea Anexa IV la Ghidul solicitantului pentru cererea de proiecte IP7/2017 - Grila de evaluare tehnică și financiară), la evaluarea criteriului ”Experiență cu implementarea de proiecte finanțate din fonduri structurale, cu acoperire națională” va constitui un avantaj și va fi notată ca atare experiența în implementarea de proiecte cu valori apropiate sau mai mari decât valoarea estimată a proiectului “ETICA - Eficiență, Transparență și Interes pentru Conduita din Administrație”
· Expertiza și experiența persoanelor va fi evaluată pe baza de CV în format Europass actualizat, semnat și datat, sau pe baza unei/unor fișe de post valide, pentru fiecare dintre activitățile pentru care organizația propune colaborarea. În cazul în care o singură persoană va asigura expertiza și experiența pe mai multe domenii, este suficientă depunerea unui singur CV în care, la secțiunea dedicată completării informațiilor referitoare la ”locul de muncă pentru care se candidează / poziţia / locul de muncă dorit / studiile pentru care se candidează / profilul personal”, să fie făcute trimiteri la toate domeniile vizate de activitatea în proiect.  

Etapa 3: Stabilirea rezultatelor, selectarea partenerului și contractarea
În această etapă se însumează punctajele acordate fiecărei candidaturi și se întocmește o ierarhie, organizația a cărei candidaturi a parcurs toate etapele și a obținut cel mai mare punctaj fiind cea selectată ca partener.
Organizației selectate ca partener îi va fi solicitată reconfirmarea intenției de colaborare și va fi invitată la discuții pentru stabilirea de comun acord a activitățillor premergătoare depunerii cererii de finanțare, urmând să participe, împreună cu reprezentanții Agenției, la finalizarea documentului până cel târziu la data de 15.03.2017.
În situația în care organizația selectată nu reconfirmă intenția de colaborare și/sau nu este disponibilă pentru colaborare în vederea finalizării cererii de finanțare în termenul solicitat,  Agenția își rezervă dreptul de a contacta și a încheia Acordul de parteneriat cu organizația a cărei candidaturi a parcurs toate etapele și a obținut următorul punctaj în ierarhie.


	


